[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Saksamaal kerkis koroonaviirusega nakatunute arv neljani"}, {"text_idx": "#000005", "text": "Saksamaa on kinnitanud nelja inimese nakatumist Hiina uue koroonaviirusega. Ko\u0303ik nakatunud on avastatud Baierimaal ning haigestumist seostatakse kokkupuutega Hiina kriisipiirkonnast tulnud kolleegiga."}, {"text_idx": "#000006", "text": "Esimesest viirusjuhtumist Saksamaal teatas kohalik tervishoiuministeerium esmaspa\u0308eval ning teisipa\u0308eva hiliso\u0303htul laekus info veel kolme juhtumi kohta Baierimaal, kirjutab Deutche Welle."}, {"text_idx": "#000007", "text": "Ametnike teatel sai esimene nakatunu viiruse oma Hiina kolleegilt, kes mo\u0308o\u0308dunud na\u0308dalal Saksamaal to\u0308o\u0308koosolekul ka\u0308is. Kuna viiruse peiteperiood on tavatult pikk, kuni kaks na\u0308dalat, ei pruukinud kolleegil haigussu\u0308mptomid kohe ilmneda."}, {"text_idx": "#000008", "text": "\"(Hiina) naisega puutus kokku umbes 40 to\u0308o\u0308tajat. Neid, keda see puudutab, testitakse kolmapa\u0308eval,\" u\u0308tlesid ametnikud. Juhtumitega seotud ettevo\u0303te on Mu\u0308ncheni la\u0308hedal tegutsev mootorso\u0303idukite tarvikuid tootev firma Webasto. Ettevo\u0303tte peakontori to\u0308o\u0308tajail on palutud mitte reisida Saksamaal vo\u0303i va\u0308lismaale."}, {"text_idx": "#000009", "text": "Esimesena haigestunud patsient on ametnike so\u0303nul \"meditsiiniliselt heas seisus\". Ametivo\u0303imud lisasid, et risk teiselt inimeselt nakkus saada on Baierimaal endiselt madal."}, {"text_idx": "#000010", "text": "Euroopa Liidu kodanikud tuuakse uue koroonaviiruse epitsentrist, Wuhani linnast Hiinast a\u0308ra, teatas Euroopa Komisjon. Koju tuuakse umbes 250 Prantsusmaa ja sada muude Euroopa riikide kodanikku. Komisjon ei va\u0308lista aga edasisigi lende, millega tuuakse a\u0308ra veel Euroopa Liidu kodanikke. Ha\u0308dalisi lendavad a\u0308ra tooma kaks Prantsusmaa lennukit."}, {"text_idx": "#000012", "text": "Esimene lennuk on mo\u0303eldud eeska\u0308tt Prantsusmaa ning teine muude Euroopa riikide kodanike jaoks. Pardale vo\u0303etakse ainult terveid vo\u0303i va\u0308hemalt ilma koroonaviiruse su\u0308mptomiteta kodanikke. Karmid meetmed on vajalikud, sest koroonaviirus on niigi juba Euroopasse jo\u0303udnud ning sellele edasiste levimisvo\u0303imaluste andmine oleks va\u0308ga vastutustundetu."}, {"text_idx": "#000013", "text": "Hiina on Hubei provintsi, milles asuvast Wuhani linnast haigus lahti la\u0308ks, muust maailmast a\u0308ra lo\u0303iganud, seeto\u0303ttu on aga tuhanded va\u0308lismaalased sinna lo\u0303ksu ja\u0308a\u0308nud. Nende jaoks ainus vo\u0303imalus sealt minema saada ongi loota, et nende kodumaa vo\u0303i siis mo\u0303ni rahvusvaheline organisatsioon korraldab evakuatsioonilennu ning Hiina valitsus selleks lennuks ka loa annab."}, {"text_idx": "#000014", "text": "Venemaa on piiri Hiinaga 7. veebruarini sulgenud ning rakendab hotellides ja turismiobjektidel ennetavaid meetmeid."}, {"text_idx": "#000015", "text": "Austraalia paigutab Wuhanist evakueeritavad Jo\u0303ulusaarele karantiini"}, {"text_idx": "#000016", "text": "Austraalia kavatseb evakueerida oma kodanikud Hiina uue koroonaviiruse puhangu keskmes olevast Hubei provintsist ja panna nad karantiini Jo\u0303ulusaarel, mida tavaliselt kasutatakse asu\u0308u\u0308litaotlejate kinnihoidmiseks."}, {"text_idx": "#000017", "text": "Peaminister Scott Morrison u\u0308tles kolmapa\u0308eval, et \"haavatavad\" austraallased, nende seas lapsed ja vanurid, kes on lu\u0308hiajaliselt Hiinas Wuhani linna ja Hubei provintsi ku\u0308lastamas, evakueeritakse esmaja\u0308rjekorras."}, {"text_idx": "#000018", "text": "Ametnike so\u0303nul on neil andmeid umbes 600 austraallase kohta selles piirkonnas."}, {"text_idx": "#000019", "text": "Morrison u\u0308tles, et Austraalia teeb koosto\u0308o\u0308d Uus-Meremaaga evakuatsiooni korraldamiseks ja pu\u0308u\u0308ab vo\u0303imaluse korral aidata ka teiste Vaikse ookeani riikide kodanike evakueerimist, kuid ro\u0303hutas, et tema \"esmaseks prioriteediks on praegu austraallaste turvalisus\"."}, {"text_idx": "#000020", "text": "Peaminister u\u0308tles Canberras ajakirjanikele, et austraallaste evakueerimiseks on u\u0308sna piiratud \"aken\" ning seeto\u0303ttu tuleb tegutseda va\u0308ga kiiresti, et panna paika plaan ja see ellu viia."}, {"text_idx": "#000021", "text": "Morrisoni so\u0303nul hoitakse evakueeritavaid 14 pa\u0308eva Jo\u0303ulusaarel karantiinis. Saarel asub kurikuulus immigratsioonikeskus, mida kasutati paatidega Austraaliasse jo\u0303uda pu\u0308u\u0308dnud asu\u0308u\u0308litaotlejate kinnihoidmiseks."}, {"text_idx": "#000024", "text": "\"Me oleme Briti va\u0308lisministeeriumi soovitusest la\u0308htuvalt peatanud ko\u0303ik lennud Mandri-Hiina vahel,\" teatas lennufirma kolmapa\u0308eval."}, {"text_idx": "#000025", "text": "Toyota sulgeb viiruse to\u0303ttu ajutiselt Hiina tehased"}, {"text_idx": "#000026", "text": "Jaapani autofirma Toyota sulgeb koroonaviiruse puhangu to\u0303ttu va\u0308hemalt 9. veebruarini oma Hiina tehased."}, {"text_idx": "#000027", "text": "\"Vo\u0303ttes arvesse erinevaid asjaolusid, nende seas kohalike ja regionaalsete valitsuste juhiseid ja tarneolukorda, otsustasime 29. jaanuarist tegevuse Hiina tehastes kuni 9. veebruarini peatada,\" teatas firma ko\u0303neisik."}, {"text_idx": "#000028", "text": "\"Ja\u0308lgime olukorda ja teeme edasisi otsuseid tegevuse osas 10. veebruaril,\" lisas ta."}, {"text_idx": "#000029", "text": "Tehased on Hiina uusaasta to\u0303ttu sel na\u0308dalal suletud ning need pidid tegevust taas alustama esmaspa\u0308eval vo\u0303i teisipa\u0308eval."}, {"text_idx": "#000030", "text": "Wuhani linnast levima hakanud koroonaviirusesse on Hiinas haigestunud u\u0308le 6000 inimese ja enam kui 130 on surnud."}, {"text_idx": "#000031", "text": "6000 turistiga Itaalia kruiisilaeval koroonaviirust ei avastatud"}, {"text_idx": "#000032", "text": "Terviseameti u\u0308levaade: mis on teada uue koroonaviiruse kohta"}, {"text_idx": "#000033", "text": "USA keskpanga juht peab Hiina viirust ohuks maailmamajandusele"}, {"text_idx": "#000034", "text": "Lapimaal kahtlustatud koroonaviiruse juhtum leidis kinnitust"}, {"text_idx": "#000036", "text": "USA to\u0308o\u0308tab va\u0308lja vaktsiini uue koroonaviiruse vastu"}, {"text_idx": "#000037", "text": "Viroloogid: koroonaviiruse vaktsiini loomine on lihtne, kuid ilmselt tulutu"}, {"text_idx": "#000038", "text": "Hiina lu\u0308kkas viiruspuhanguga seoses edasi koolide alguse"}, {"text_idx": "#000040", "text": "Kaljulaid: Reformierakond kutsus mind oma ridades kandideerima"}, {"text_idx": "#000041", "text": "Suri Dumbledore'i kehastanud na\u0308itleja Michael Gambon"}, {"text_idx": "#000043", "text": "Macron kaalub elektri hinnalage ja erakorralist maksu energiatuludele"}, {"text_idx": "#000044", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000045", "text": "Uuel aastal kergitavad ku\u0308tuse hinda nii ka\u0308ibemaksu- kui ka aktsiisito\u0303us"}, {"text_idx": "#000046", "text": "Valitsev meister langes Briti lahtistel konkurentsist"}, {"text_idx": "#000047", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000048", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000052", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000054", "text": "Saksamaa kehtestab piirikontrolli Poola ja Ts\u030cehhiga"}, {"text_idx": "#000055", "text": "Ko\u0303ige hoogsamalt koondavad to\u0308o\u0308tlev to\u0308o\u0308stus ja idufirmad"}, {"text_idx": "#000056", "text": "Pirita TOP-i juures aastaid tu\u0308hjalt seisnud alale kerkivad kortermajad"}, {"text_idx": "#000057", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000063", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000065", "text": "Paavlis esineb USA post-punk ba\u0308nd Algiers"}, {"text_idx": "#000066", "text": "Galerii: \"Rauataltsutajad\" vo\u0303tavad suuna veerandfinaali"}, {"text_idx": "#000067", "text": "Kaili Mikk: pimedate juhtkoera ei tohi segada"}, {"text_idx": "#000068", "text": "Erinevalt Tartu raudteejaamast selle u\u0308mbrus palju vaatamisva\u0308a\u0308rset ei paku"}, {"text_idx": "#000070", "text": "Erakondade juhid riigikogu patiseisu ei lahendanud"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000074", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]